Kristendommen er nærværende i Arnors diktning, og han skaper nye kjenninger for Gud og englene, men han bygger på skaldetradisjonen, siterer og henspiller på tradisjonen som forutsetter at tilhørerne kjenner de gamle kvad. Klimakset i beskrivelse av Ragnarok synes å ha fått et bevisst ekko i Arnors kvad for Torfinn Sigurdsson på Orknøyene. I sin tid var Arnor blant de mest betydelige skalder.